Vrou (46) in motor gekry waar sy versmoor | Netwerk24
04 Julie 2020 16:22
'n Ondersoek is aan die gang na die dood van 'n 46-jarige vrou van Heilbron in die Vrystaat wat met asemnood in 'n toegesluite voertuig aangetref is.
Kol. Thandi Mbambo, provinsiale polisiewoordvoerder, sê die polisie is Vrydagmiddag om 12:50 ingelig dat die vrou in haar voertuig in Myronstraat naby die Tokollo-hospitaal op die dorp flou geword het.
"Toe lede van die nooddienste daar aankom, was sy in die toegesluite voertuig en het erg gesukkel om asem te haal. Hulle het 'n ruit gebreek om haar uit te kry."